Diari Oficial de la Generalitat Valenciana


Sumari del DOGV 3862, del 23-10-2000 (2000/8427)

ACORD de 17 d'octubre de 2000, del Govern Valencià, pel qual es modifiquen les retribucions assignades als mòduls de guàrdia mèdica en Atenció Especialitzada.
--------------------------------------------------------------------------------------------------------------------------------------------------------------

### Dades del document

Número de DOGV
:   3862

Data del DOGV
:   23-10-2000

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2000/8427


Data del document
:   17-10-2000

Organisme emissor
:   Conselleria de Sanitat

Tipus de document
:   Acord

Descriptors 

:   * primers auxilis
    * professió sanitària
    * salari
    * ajuda social

ACORD de 17 d'octubre de 2000, del Govern Valencià, pel qual es modifiquen les retribucions assignades als mòduls de guàrdia mèdica en Atenció Especialitzada. [2000/X8427]
  
El Govern Valencià, en la reunió del dia 17 d'octubre de 2000, adoptà l'acord següent:
  
El dia 3 de febrer del 2000, en l'àmbit de la Mesa Sectorial de Sanitat, les organitzacions sindicals i la Conselleria de Sanitat van subscriure un acord en matèria de racionalització del sistema retributiu, oferta pública d'ocupació, servei de prevenció de riscos laborals i eficiència dels serveis sanitaris. En el punt huité, es va acordar que una Comissió tècnica específica abordaria, amb caràcter prioritari, l'actualització salarial de les guàrdies mèdiques d'Atenció Especialitzada fins a un nivell equivalent a la mitjana del que percep el mateix personal pertanyent a les diferents administracions públiques amb competència en matèria de sanitat. Al mateix temps, l'acord també preveia que, de manera paral·lela, es procedira a la racionalització dels punts de guàrdia dels hospitals, dins de la cartera de serveis sanitaris. Per tal de donar compliment a la part retributiva d'aquest compromís, cal que el Govern Valencià, fent ús de la facultat que li confereix la Llei 14/1997, de 26 de desembre, de la Generalitat Valenciana, modifique les retribucions contingudes en les taules retributives del personal al servei de les institucions sanitàries de la Conselleria de Sanitat pel que fa a l'import del mòdul de guàrdia, tant en alerta localitzada com de presència física, del personal facultatiu d'Atenció Especialitzada.
  
Per això, amb l'informe favorable de l'Àrea Jurídica de la Conselleria de Sanitat i després d'haver-se negociat en la Mesa Sectorial de Sanitat, segons que preveu l'article 32 de la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal al Servei de les Administracions Públiques, fent ús de l'habilitació per a modificar els taules retributives del personal de les institucions sanitàries que conté la disposició transitòria primera de la Llei 14/1997, de 26 de desembre, de la Generalitat Valenciana, a proposta del conseller de Sanitat, el Govern Valencià
  
ACORDA
  
Primer
  
Modificar els imports per mòdul de guàrdia continguts en l'apartat IV, de guàrdies mèdiques de facultatius especialistes, de la taula VI de l'annex de la Llei 14/1997, de 26 de desembre, de la Generalitat Valenciana. Els nous imports seran els que estableix l'annex del present acord.
  
Segon
  
Ordenar la publicació del present acord en el Diari Oficial de la Generalitat Valenciana.
  
Tercer
  
La data d'inici dels efectes econòmics previstos en el present acord serà la d'1 de setembre de 2000.
  
València, 17 d'octubre de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO
  
ANNEX
  
Taula VI
  
Complement d'atenció continuada
  
IV. Guàrdies mèdiques dels facultatius especialistes
  
 PTA/mòdul
  
I. Mòdul 12 hores guàrdia presència física 24.642